లారీ పేజ్
1998లో బ్రిన్, పేజ్ ఇద్దరూ కలిసి గూగుల్ ఇన్కార్పరేషన్ ను స్థాపించారు. బ్రిన్ తో పాటు పేజ్ గూగుల్ కు ఉమ్మడి-అధ్యక్షుడుగా 2001 వరకు వ్యవహరించాడు. తరువాత ఎరిక్ ష్మిట్ ను గూగుల్ కు అధినేత మరియు సిఈఓగా నియమించారు. 2011 జనవరిలో గూగుల్ చేసిన ఒక ప్రకటనలో అదే సంవత్సరం ఏప్రిల్ లో ష్మిట్ స్థానే సిఈఓగా పేజ్ బాధ్యతలు స్వీకరిస్తారని పేర్కొనబడింది. పేజ్, బ్రిన్ ఇద్దరూ ఏడాదికి ఒక్క డాలర్ మాత్రమే పారితోషికంగా తీసుకుంటున్నారు. 
2011 ఏప్రిల్ 4న, పేజ్ గూగుల్ కు అధికారకంగా ప్రధాన నిర్వాహణా అధికారి అవుతారు, ష్మీట్ నిర్వాహణా అధినేత (ఎక్జేక్యూటివ్ ఛైర్మన్) గా అవుతారు.
గూగుల్ శోధన
గూగుల్ సెర్చ్ లేదా గూగుల్ వెబ్ సెర్చ్ అనేది గూగుల్ అనే కంపెనీ యాజమాన్యంలోని ఒక వెబ్ శోధన ఇంజిన్. అంతే కాదు; ఇది వెబ్‌లో ఎక్కువగా ఆదరణ పొందిన శోధన యంత్రం. గూగుల్, తాను అందించే పెక్కు సేవల ద్వారా ప్రతిరోజూ ఎన్నో వందల మిలియనుల ప్రశ్నలను అందుకుని సమాధానాలు ఇస్తుంది. 
గూగుల్ శోధన యొక్క ప్రధాన ఉద్దేశం వెబ్‌పేజీలలో ఉన్న సమాచారాన్ని శోధించడం అని చెప్పవచ్చు. ఇక్కడ సమాచారం అంటే అంకెలు-అక్షరాలు కలిగిన పాఠ భాగం కావచ్చు, బొమ్మలు కావచ్చు. ఇలా కంప్యూటరు వెతకడానికి వీలుగా ఉండే సమాచారాన్ని పరిభాషలో "డేటా" అంటారు. గూగుల్ శోధనను వాస్తవానికి 1997లో లారీ పేజ్ మరియు సెర్జే బ్రిన్‌లు ఆవిష్కరించి, క్రమేణా అభివృద్ధి చేశారు.